REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/137-24

16. oktobar 2024. godine

B e o g r a d

ZAPISNIK

12. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 16. OKTOBRA

I 5. NOVEMBRA 2024. GODINE

Sednica je počela u 13,00 časova.

 Sednicom je predsedavao Arsić Veroljub, predsednik Odbora.

Sednici su prisustvovali članovi Odbora: Aleksić Zagorka, Bajić Živan, Bajatović Dušan, Davidovac Tijana, Krstić Nenad, Milijić Svetlana, Mitrović Nenad, Mitrović Peđa, Pavlović Branko, Radosavljević Nikola i Ujhelji Akoš.

Sednici su prisustvovali zamenici članova Odbora: Mihajlovski Ilo (zamenik Dragana M. Markovića) i Stanković Đorđe (zamenik Aleksić Miroslava).

Sednici nisu prisustvovali članovi Odbora: Beloica Martać Ana, Jelić Vladimir i Nikezić Dušan, kao ni njihovi zamenici.

Sednici su prisustvovali i predstavnici Ministarstva finansija: Dragan Babić, viši savetnik u Upravi za javni dug i Milka Živanović, načelnik Odeljenja za carinski sistem.

Na predlog predsednika, Odbor je većinom glasova (12 glasova za, jedan uzdržan) utvrdio sledeći

D n e v n i r e d:

1. Razmatranje Predloga zakona o potvrđivanju Sporazuma između Republike Srbije i Ujedinjenog Kraljevstva Velike Britanije i Severne Irske o saradnji i uzajamnoj pomoći u carinskim pitanjima, koji je podnela Vlada (Broj 011-2187/24 od 20. septembra 2024. godine);

2. Razmatranje Predloga zakona o potvrđivanju Sporazuma između Vlade Republike Srbije i Vlade Narodne Republike Kine o saradnji i uzajamnoj pomoći u carinskim pitanjima, koji je podnela Vlada (Broj: 011-2189/24 od 20. septembra 2024. godine);

3. Razmatranje Predloga zakona o potvrđivanju Ugovora o kreditnom aranžmanu u iznosu do 178.382.740,33 evra između Republike Srbije koju predstavlja Vlada Republike Srbije postupajući preko Ministarstva finansija kao Zajmoprimca aranžiran od strane Deutsche Bank Aktiengesellschaft Filiale Hong Kong (osnovane u Saveznoj Republici Nemačkoj sa ograničenom odgovornošću akcionara) kao Banke za strukturiranje i Ovlašćenog glavnog aranžera i Agenta Kreditnog aranžmana i Sinosure Agenta, koji je podnela Vlada (Broj: 011-2381/24 od 11. oktobra 2024. godine);

4. Razmatranje Izveštaja Radne grupe za utvrđivanje ispunjenosti uslova u postupku predlaganja kandidata za izbor predsednika Komisije za kontrolu državne pomoći;

5. Razgovor sa kandidatima za izbor predsednika Komisije za kontrolu državne pomoći;

6. Utvrđivanje Liste kandidata za izbor predsednika Komisije za kontrolu državne pomoći.

 \* \* \*

Na predlog predsednika, Odbor je većinom glasova (11 glasova za, 1 protiv i 1 uzdržan) prihvatio predlog da se obavi zajednički načelni i jedinstveni pretres, u skladu sa članom 76. Poslovnika Narodne skupštine, s tim da će se Odbor izjašnjavati o svakoj tački pojedinačno.

Pre prelaska na rad po utvrđenom dnevnom redu, Odbor je, većinom glasova (11 glasova za, 1 uzdržan, 1 nije glasao), usvojio Zapisnike sa 10. i 11. sednice Odbora, bez primedbi.

 \* \* \*

**ZAJEDNIČKI NAČELNI I JEDINSTVENI PRETRES O TAČ. 1-3. DNEVNOG REDA**: Razmatranje Predloga zakona o potvrđivanju Sporazuma između Republike Srbije i Ujedinjenog Kraljevstva Velike Britanije i Severne Irske o saradnji i uzajamnoj pomoći u carinskim pitanjima, koji je podnela Vlada, razmatranje Predloga zakona o potvrđivanju Sporazuma između Vlade Republike Srbije i Vlade Narodne Republike Kine o saradnji i uzajamnoj pomoći u carinskim pitanjima, koji je podnela Vlada, razmatranje Predloga zakona o potvrđivanju Ugovora o kreditnom aranžmanu u iznosu do 178.382.740,33 evra između Republike Srbije koju predstavlja Vlada Republike Srbije postupajući preko Ministarstva finansija kao Zajmoprimca aranžiran od strane Deutsche Bank Aktiengesellschaft Filiale Hong Kong (osnovane u Saveznoj Republici Nemačkoj sa ograničenom odgovornošću akcionara) kao Banke za strukturiranje i Ovlašćenog glavnog aranžera i Agenta Kreditnog aranžmana i Sinosure Agenta, koji je podnela Vlada

Milka Živanović, načelnik Odeljenja za carinski sistem u Ministarstvu finansija obrazložila je prva dva Predloga zakona. Istakla je da su sporazumi zaključeni u maju ove godine i da su od velike važnosti za carinski sistem. Navela je da se kroz ove sporozume širi mreža saradnje sa svetskom carinskom organizacijom što predstavlja značajan i dobar pravni osnov i mehanizam saradnje carinskih organa u svetu. Sporazum o saradnji sa Velikom Britanijom i Severnom Irskom kao i Sporazum sa Republikom Kinom podrazumeva razmenu iskustava, organizovanje radionica, zajedničko nastupanje na mađunarodnim organizacijama, kao i uzajamnu pomoć u razmeni podataka ugovornih strana radi lakše, bezbedne i brže razmene informacija.

Dragan Babić, viši savetnik u Upravi za javni dug, obrazložio je Predlog zakona o potvrđivanju Ugovora o kreditnom aranžmanu u iznosu do 178.382.740,33 evra između Republike Srbije koju predstavlja Vlada Republike Srbije postupajući preko Ministarstva finansija kao Zajmoprimca aranžiran od strane Deutsche Bank Aktiengesellschaft Filiale Hong Kong (osnovane u Saveznoj Republici Nemačkoj sa ograničenom odgovornošću akcionara) kao Banke za strukturiranje i Ovlašćenog glavnog aranžera i Agenta Kreditnog aranžmana i Sinosure. Istakao je da je Zakonom o budžetu Republike Srbije za 2024. godinu odobreno zaduživanje kod Stranih investicionih korporacija, fondova i banaka za Projekat izgradnje beogradskog metroa, faza I, u iznosu od 1,5 milijardi evra , koji se odnosi na Ugovor o kreditnom aranžmanu u inosu od 178.382.740,33 evra. U daljem izlaganju Dragan Babić je naveo da je izgradnja metroa u prestonici projekat od velikog značaja za grad, posebno što je Beograd jedan od retkih glavnih gradova u Evropi koji nema metro, kao i da bi izgradnja metroa u najvećoj meri uticala na uzdizanje grada na nivo visokog ranga među metropolama Evrope.

U diskusiji su učestvovali: Mitrović Nenad, Mitrović Peđa, Pavlović Branko i Arsić Veroljub, čija su izlaganja tonski snimana.

\* \* \*

**PRVA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o potvrđivanju Sporazuma između Republike Srbije i Ujedinjenog Kraljevstva Velike Britanije i Severne Irske o saradnji i uzajamnoj pomoći u carinskim pitanjima, koji je podnela Vlada.

Odbor je odluku doneo većinom glasova (12 za, 2 uzdržana).

Za izvestioca Odbora na sednici Narodne skupštine određen je Veroljub Arsić, predsednik Odbora.

**DRUGA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o potvrđivanju Sporazuma između Vlade Republike Srbije i Vlade Narodne Republike Kine o saradnji i uzajamnoj pomoći u carinskim pitanjima, koji je podnela Vlada.

Odbor je odluku doneo većinom glasova (12 za, 1 protiv, 1 uzdržan).

Za izvestioca Odbora na sednici Narodne skupštine određen je Veroljub Arsić, predsednik Odbora.

**TREĆA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o potvrđivanju Ugovora o kreditnom aranžmanu u iznosu do 178.382.740,33 evra između Republike Srbije koju predstavlja Vlada Republike Srbije postupajući preko Ministarstva finansija kao Zajmoprimca aranžiran od strane Deutsche Bank Aktiengesellschaft Filiale Hong Kong (osnovane u Saveznoj Republici Nemačkoj sa ograničenom odgovornošću akcionara) kao Banke za strukturiranje i Ovlašćenog glavnog aranžera i Agenta Kreditnog aranžmana i Sinosure Agenta, koji je podnela Vlada.

Odbor je odluku doneo većinom glasova (11 za, 2 protiv i 1 nije glasao).

 Za izvestioca Odbora na sednici Narodne skupštine određen je Veroljub Arsić, predsednik Odbora

**ČETVRTA TAČKA DNEVNOG REDA: Razmatranje Izveštaja Radne grupe za utvrđivanje ispunjenosti uslova u postupku predlaganja kandidata za izbor predsednika Komisije za kontrolu državne pomoći**

Predsednik Odbora podsetio je članove da je Odbor na sednici, održanoj 22. septembra ove godine, doneo Odluku o obrazovanju Radne grupe za utvrđivanje ispunjenosti uslova u postupku predlaganja kandidata za izbor predsednika Komisije za kontrolu državne pomoći, u sastavu: Živan Bajić, predsednik, Svetlana Milijić, Nenad Krstić, Nenad Mitrović i Peđa Mitrović, članovi, kao i da je ova radna grupa 23. septembra 2024. godine održala sastanak na kojem je izvršila pregled prijava i o tome sačinila predmetni izveštaj.

 Živan Bajić, predsednik Radne grupe, izvestio je članove Odbora da je na javni konkurs za izbor predsednika Komisije za kontrolu državne pomoći pristiglo pet prijava, da su prijave podneli sledeći kandidati: Dušan Rolović, diplomirani ekonomista, Dušica Đorđević, diplomirani pravnik, Dragan Đurđević, magistar ekonomskih nauka, Stanko Bulajić, doktor ekonomskih nauka i Jasmina Trifunović, diplomiran ekonomista, da je Radna grupa utvrdila da su sve prijave podnete blagovremeno, kao i da svih pet kandidata ispunjavaju uslove za učešće u daljem postupku izbora.

Diskusije po ovoj tački dnevnog reda nije bilo.

Odbor je, na predlog predsednika, većinom glasova **(13 glasova za, 1 uzdržan), prihvatio Izveštaj Radne grupe** za utvrđivanje ispunjenosti uslova u postupku predlaganja kandidata za izbor predsednika Komisije za kontrolu državne pomoći**.**

**PETA TAČKA DNEVNOG REDA:** **Razgovor sa kandidatima za izbor predsednika Komisije za kontrolu državne pomoći**

Predsednik Odbora obavestio je članove i zamenike članova Odbora da je Trifunović Jasmina neposredno pre održavanja sednice obavestila službu Odbora da odustaje od kandidature, dok je kandidat Bulajić Stanko obavestio službu Odbora da je iz zdravstvenih razloga sprečen da prisustvuje današnjem razgovoru, kao i da će se Odbor u nastavku sednice obaviti razgovor sa prisutnim kandidatima.

Odbor je, u skladu sa članom 203. Poslovnika Narodne skupštine, obavio razgovor sa kandidatima koji su se odazvali pozivu na razgovor i pojedinačno predstavili članovima Odbora.

Pitanja kandidatima postavljali su članovi Odbora: Mitrović Peđa, Mitrović Nenad i Arsić Veroljub.

Nakon obavljenog razgovora sa kandidatima koji su bili prisutni, dogovoreno je da se razgovor sa kandidatom Bulajić Stankom obavi kada se steknu uslovi, odnosno kada prestanu da postoje razlozi zbog kojih je imenovani bio sprečen da prisustvuje današnjem razgovoru.

\* \* \*

Sednica je nastavljena 5. novembra 2024. godine u 10,30 časova.

Sednicom je predsedavao Arsić Veroljub, predsednik Odbora.

Sednici su prisustvovali članovi Odbora: Aleksić Zagorka, Bajić Živan, Beloica Martać Ana, Milijić Svetlana, Mitrović Nenad, Nikezić Dušan, Pavlović Branko, Radosavljević Nikola i Ujhelji Akoš.

Sednici su prisustvovali zamenici članova Odbora: Kitanović Stefan (zamenik Krstić Nenada), Mihajlovski Ilo (zamenik Dragana M. Markovića) i Stanković Đorđe (zamenik Aleksić Miroslava).

Sednici nisu prisustvovali članovi Odbora: Bajatović Dušan, Davidovac Tijana, Jelić Vladimir i Mitrović Peđa, kao ni njihovi zamenici.

Odbor je u nastavku rasprave po petoj tački dnevnog reda obavio razgovor sa kandidatom Stankom Bulajićem.

Pitanje kandidatu postavio je član Odbora Nikezić Dušan.

\* \* \*

**ŠESTA TAČKA DNEVNOG REDA:** **Utvrđivanje Predloga Liste kandidata za izbor predsednika Komisije za kontrolu državne pomoći**

Predsednik Odbora podsetio je članove Odbora na zakonske odredbe kojima je uređen postupak izbora predsednika i članova Saveta Komisije za kontrolu državne pomoći. Za predsednika Komisije i člana Saveta može biti izabran državljanin Republike Srbije koji ima završen fakultet, najmanje sedam godina radnog iskustva u struci i koji je stručan i osposobljen za obavljanje funkcije predsednika ili člana Saveta. Stručnost i osposobljenost podrazumeva posedovanje teorijskog i praktičnog znanja iz oblasti državne pomoći, konkurencije i/ili pravnih tekovina Evropske unije koje pri izboru može da proveri odbor Narodne skupštine nadležan za poslove finansija. Mandat predsednika Komisije i članova Saveta traje pet godina i isto lice može biti izabrano za predsednika Komisije i člana Saveta najviše dva puta. Odluku o izboru predsednika Komisije i članova Saveta Narodna skupština donosi većinom glasova svih narodnih poslanika na predlog odbora Narodne skupštine nadležnog za poslove finansija. Izbor predsednika Komisije i članova Saveta vrši se na dve odvojene liste kandidata koje sadrže najmanje isti, a najviše dvostruko veći broj kandidata od broja koji se bira. Za predsednika Komisije, odnosno članove Saveta, izabrani su kandidati koji dobiju najviše glasova na svakoj listi, odnosno prvi naredni kandidat.

Diskusije po ovoj tački dnevnog reda nije bilo.

Odbor je pojedinačno glasao o predloženim kandidatima za izbor predsednika Komisije za kontrolu državne pomoći.

Za kandidata Stanka Bulajića niko nije glasao „za“, 3 „uzdržana“, nije glasalo 10.

Za kandidata Đorđević Dušicu 10 je glasalo„za“, niko „protiv“, niko „uzdržan“, nije glasalo 3.

Za kandidata Đurđević Dragana 1 član Odbora je glasalo „za“, niko „protiv“, 1 „uzdržan“, nije glasalo 11.

Za kandidata Rolović Dušana niko nije glasao „za“, niko „protiv“ , 1 „uzdržan“, nije glasalo 12.

Nakon pojedinačnog glasanja o predloženim kandidatima, Odbor je većinom glasova utvrdio Predlog Liste za izbor predsednika Komisije za kontrolu državne pomoći, i to tako što je predložio Narodnoj skupštini da za predsednika Komisije izabere Dušicu Đorđević, na period od pet godina, počev od dana polaganja zakletve.

Predstavnikpredlagača na sednici Narodne skupštine za Predlog Liste biće predsednik Odbora.

Sednica je završena u 11,50 časova.

Sednica je tonski snimana.

 SEKRETAR PREDSEDNIK

 Tijana Ignjatović Veroljub Arsić